Die gemeenskap van Piet Retief het ook hande gevat om hulle medemens te help en op Vrydag 30 Oktober is ’n trokvrag broodnodige produkte na die Vrystaat gestuur. Die trok is op Donderdag gelaai en die produkte het verskeie nie-bederfbare kosprodukte, honde- en katkos, badkamerprodukte en selfs ’n paar lekkernye ingesluit. Dit gaan voorwaar ’n groot verskil maak vir die boere in dié tyd van beproewing.
Baie dankie aan elke persoon wat ’n bydra gemaak het. Dankie aan die persone wat tyd afgestaan het om hulp te verleen met die laai van die trok. Julle is sterre!